સ્વર આપનાર શ્રી નયનભાઇ પંચોલી અને સંગીત સંચાલન શ્રી અમિતભાઇ ઠક્કરના નામો વાંચીને હું આકર્ષાયો. પછી મેં પહેલાં કવિતા બે વાર શાંતિથી વાંચી. ગીત સાંભળવાની ઉતાવળ કરી નહીં. અને વિચાર્યું કે, આ ગીતના શબ્દો તો અછાંદસ છે!! આ કેવી રીતે સંગીતબધ્ધ કરી શકાયા હશે ? ફરીથી ત્રીજીવાર હું વાંચી ગયો.. અને પછી મેં એક સાહસ કર્યું જેને વ્યર્થ અને અત્યંત હાસ્યાસ્પદ જ કહી શકાયઃ- મેં આ શબ્દોને સંગીતમાં ઢાળવાનો પ્રયત્ન કરી જોયો..કોઇ રીતે મેળ ના ખાધો..અલબત્ત મારી તો લાઇન જ નથી.. પણ મને તો આ અશક્ય જ લાગ્યું. અને એમ કરતાં મને તરત જ આ ગીત સાંભળવાની તાલાવેલી પણ લાગી..ગીત સાંભળ્યું અને બીજીવખત પણ તરત જ એકદમ ધ્યાનથી સાંભળ્યું. સાંભળતા સાંભળતા એમ લાગ્યું કે, આ શબ્દોના રચયિતાએ આ ગીતનો ઢાળ આ મિત્રોને (સ્વ. શ્રી એફ. આર. છીપા સહીત) કહી દીધો લાગે છે!!